Барање 14-5785/1

1. Која служба во Министерството е надлежна за дозвола за Дом за стари лица, со медицинска нега. 2. Услови што треба да бидат исполнети за добовање дозвола 3. Каков внатрешен акт треба да имаат за да се види нивната внатрешна организација, особено финансискиот дел (врз основа на кои трошоци ја формираат цената за згрижувањее на штитеници).

Министерство за социјална политика, демографија и млади го дава следниот одговор:

-Врз основа на член 163 став 1 од Законот за социјалната заштита („Службен весник на Република Северна Македонија“ бр. 104/19, 146/19, 275/19, 302/20, 311/20, 163/21, 294/21, 99/22, 236/22 и 65/23) ,,Министерството дава дозвола за работа на установи за социјална заштита и на други даватели на социјални услуги, за вршење на работи во социјалната заштита, освен основање на центар за социјална работа, воспитна установа за деца и установа за баратели на азил. “

- Врз основа на член 163 став 2 од Законот за социјалната заштита Установата за социјална заштита, односно друг давател на социјални услуги може да започне со работа кога Министерството ќе утврди дека се исполнети условите за почеток со работа и издаде дозвола за работа согласно со закон и Правилникот за нормативите и стандардите за основање и започнување со работа на установи за социјална заштита за стари лица(„Службен весник на Република Македонија“ бр. 125/15).

- Во однос на Вашето трето прашање а согласно член 174 од Законот за социјална заштита: ,,Установа за социјална заштита се основа со акт за основање, донесен од основачот. Во актот за основање на установата за социјална заштита, се утврдува:

1. назив на основачот;

2. назив на установата и нејзиното седиште;

3. дејноста на установата за социјална заштита;

4. средствата за основање и почеток со работа на установата за социјална заштита начинот на обезбедувањето на средствата и гаранцијата;

5. права и обврски на основачот во поглед на вршењето на дејноста, односно вршењето на работите за кои се основа установата;

6. одговорностите на установата за обврските во правниот промет;

7. вршител на должноста директор;

8. рок за донесување на статутот и

9. други прашања.